./data/phi0426/phi001/phi0426.phi001.perseus-lat1.xml
Anonymous
Parva enim cum copia et ea tironum, neque omni exposita, in Africa contra magnas copias et insidiosae nationis equitatum innumerabilem se expositos videbant neque quicquam solati in praesentia neque auxili in suorum consilio animum advertebant, nisi in ipsius imperatoris vultu, vigore mirabilique hilaritate; animum enim altum et erectum prae se gerebat  Huic adquiescebant homines et in eius scientia et consilio omnia sibi proclivia omnes fore sperabant